钦定古今图书集成/明伦汇编/氏族典/第165卷 > 《廖用贤尚友录》 > 安国
## 钦定古今图书集成/明伦汇编/氏族典/第165卷 > 《廖用贤尚友录》 > 安国

按《明外史安国传》：“国字良臣，绥德卫人。初为诸生，通
《春秋》子史，知名里中。后袭世职为指挥佥事。正德三
年中武会举第一，进署指挥使，赴陕西三边立功。刘瑾要贿，国同举六十人咸无赀。瑾乃编之行伍，有警
听调，禁其擅归。寘𫔍反，肆赦，始放还。瑾诛，始以故官
分守宁夏西路。寻进署都指挥佥事，充右参将，擢右”
副总兵，协守大同，徙延绥。十一年冬，寇掠偏头关诸
处。国偕游击杭雄驰败之，寇遂遁。初，寇大入白羊口，
帝遣中官张忠、都督刘晖、侍郎丁凤统京军讨之。比
至，已饱掠去。忠、晖耻无功，至是纪功《攘国》等功，归之。
尚书王琼亦加少保，荫子锦衣。国时以署都督佥事
为宁夏总兵官，仅予实授。意不平，乃具疏力辞。为部
卒重伤者乞叙录。琼再请叙国功，始进都督同知。国
端谨练戎务，所至思尽职。在镇四年卒。特谥《武敏》。